CELEX: 62009TN0358
Language: sk
Date: 2009-09-16 00:00:00
Title: Vec T-358/09: Žaloba podaná 16. septembra 2009 — Sociedad Agricola Requingua/ÚHVT — Consejo Regulador de la Denominación de Origen Toro (TORO DE PIEDRA)

7.11.2009   
            
            
               SK
            
            
               Úradný vestník Európskej únie
            
            
               C 267/79
            
         Žaloba podaná 16. septembra 2009 — Sociedad Agricola Requingua/ÚHVT — Consejo Regulador de la Denominación de Origen Toro (TORO DE PIEDRA)
   (Vec T-358/09)
   2009/C 267/141
   Jazyk žaloby: angličtina
   
      Účastníci konania
   
   
      Žalobca: Sociedad Agricola Requingua Ltda (Santiago, Čile) (v zastúpení: E. Vorbuchner, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Consejo Regulador de la Denominación de Origen Toro (Toro, Španielsko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky, vzory) z 18. júna 2009 vo veci R 1117/2008-2,
            
         
               —
            
            
               zaviazať ÚHVT na náhradu trov konania, a to trov konania o námietke, trov odvolacieho konania na ÚHVT, ako aj trov konania v tomto konaní na Súde prvého stupňa, a
            
         
               —
            
            
               zaviazať ďalšieho účastníka konania pred odvolacím senátom, aby znášal svoje vlastné trovy konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „TORO DE PIEDRA“ pre tovary v triede 33.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: obrazová ochranná známka Spoločenstva „D. ORIGEN TORO“, zapísaná pre tovary v triede 33; španielska obrazová ochranná známka „Denominación de Origen TORO“ zapísaná pre tovary v triede 33.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009, keďže odvolací senát sa nesprávne domnieval, že existuje pravdepodobnosť zámeny medzi predmetnými ochrannými známkami; porušenie článku 75 ods. 2 nariadenia Rady č. 207/2009 a práva na obranu, keďže odvolací senát nevypočul žalobcu, pokiaľ ide o jeho posledné pripomienky; porušenie povinnosti odôvodnenia v súlade s článkom 75 ods. 1 nariadenia Rady č. 207/2009, keďže odvolací senát neodôvodnil, prečo nezohľadnil posledné pripomienky žalobcu.